Boten dipunngertosi asal-usuling gimbap. Wonten ingkang ngandharaken bilih wewenganing tetedhan punika saking sushi Jepang. Ananging mangkono, kasunyatanipun gimbap punika tetedhan kawula ingkang mirah lan dipundamel saking bahan ingkang gampil. Adhedhasar serat Dongguk Sesigi ingkang dipunserat nalika mangsaning Dinasti Joséon, wonten tetedhan ingkang dipunwastani bokssam (wungkusan kabegjan) ingkang dipundamel saking sekul gulung ingkang dipunbungkus kim (suket segara garing). Bokssam punika tetedhan kanggé dipuntedha nalika wisata utawi minangka sangu kanggé lelampahan. Ing tengahing werni-werni enggal gimbap ingkang sapunika medal, wonten gimbap ingkang dipunanggep asli saking Koréa, inggih punika gimbap chungmu ingkang asalipun saking Chungmu ing pasisir kidul Ujung Koréa. Gimbap chungmu boten wonten isinipun ananging namung arupi sekul gulung suket segara ingkang dipuntedha kalih kimchi lan nus.